**ELŐTERJESZTÉS**

**Szombathely Megyei Jogú Város Közgyűlésének 2018. október 25-i ülésére**

**Javaslat a 2019/2020. tanévre vonatkozó általános iskolai felvételi körzetek véleményezésére**

A nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése alapján a Kormányhivatal határozza meg az iskolák felvételi körzetét. Az Nkt. hivatkozott rendelkezése szerint a felvételi körzetek megállapításához a Kormányhivatalnak minden év október utolsó napjáig be kell szereznie az érdekelt települési önkormányzatok véleményét.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (2) bekezdése 24. pontja értelmében az Oktatási és Szociális Bizottság előzetesen véleményezi a Közgyűlés számára az általános iskolák felvételi körzetének meghatározására vonatkozó tervezetet.

A 2019/2020. felvételi körzetre vonatkozó véleményt a jelenlegi (2018/2019. tanévre vonatkozó) általános iskolai körzetkijelöléshez viszonyítva kell kialakítani, amely az előterjesztés mellékletét képezi.

A körzetek meghatározásához az új utcák iskolához történő besorolását, valamint az utcanév változások átvezetését fogalmazza meg javaslatként Önkormányzatunk. 2018. évben egy közterület elnevezésének módosítására került sor: a Közgyűlés a 184/2018. (VI.25.) Kgy. számú határozatában a 4652/2. helyrajzi számú „kivett emlékmű és várakozóhelye” (vagyis az Emlékmű domb) közterületet Boldog Brenner János ligetnek nevezte el. A Boldog Brenner János ligetet az Oladi Általános Iskola körzeténél szükséges nevesíteni.

Tájékoztatom a Tisztelt Közgyűlést, hogy az Oktatási és Szociális Bizottság a 2018. október 17-i ülésén tárgyalja az általános iskolák felvételi körzetének meghatározására vonatkozó napirendet, a Bizottság javaslata a Közgyűlésen kerül ismertetésre.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. október „ ”**

 **/: Dr. Puskás Tivadar :/**

**HATÁROZATI JAVASLAT**

**…/2018. (X. 25.) Kgy. számú határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 50. § (8) bekezdése alapján a 2019/2020. tanévre vonatkozó általános iskolai felvételi körzetek véleményezését elvégezte, és a Szombathelyi Tankerületi Központhoz tartozó általános iskolák 2019/2020. tanévre vonatkozó körzetkijelölését azzal a kiegészítéssel javasolja elkészíteni, hogy az Oladi Általános Iskola felvételi körzeténél a Boldog Brenner János liget kerüljön nevesítésre.
2. A Közgyűlés felkéri a polgármestert, hogy a Közgyűlés döntéséről a Vas Megyei Kormányhivatalt tájékoztassa.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** 2018. október 31.